**MASTRA BARNEHAGENE**

Avdeling: Vestre Åmøy barnehage

Møtt: foresatte Tina Jølstadengen, Kristin Brabrand

Ansatte: Hanne Nordbø

**REFERAT FRA SU-MØTE ONSDAG 23. MARS KL. 20-21 VIA TEAMS**

|  |  |  |
| --- | --- | --- |
| **SAKSNR.** | **TITTEL** | **ANSVAR** |
| 1/22 | **Konstituere SU** med leder og nestlederLeder ble Tina Jølstadengen, nestleder/vara Kristin Brabrand | alle |
| 2/22 | **Godkjenne årsplanen**Ble godkjent | alle |
| 3/22 | **Barnehageåret 2021/22** - Laila informerer om satsingsområder, økonomi, sykefravær- **Sykefravær** - også dette året er preget av korona – raske endringer etter nye varianter av covid. Reduksjon i åpningstid, mindre samarbeid mellom avdelingene på gult nivå og høyt sykefravær. Nå har alle hatt korona – endelig! Takk for forståelse og godt samarbeid. Sykefraværet er nå på 13%- **Økonomi** – vi holder oss på måltallet, 99,2%- **Satsingsområder og tema** – selv med høyt fravær har vi alltid hatt fine og gode dager, der personalet har jobbet med månedens tema. Det er kjekt å komme inn i avdelingene å se alt det fine som henger på veggene alt etter hva som er tema. Det lages mye, fortelles og lekes.Satsingsområdene for dette barnehageåret er hentet fra Regional ordning for kompetanseheving, og vi har fokus på området Inkluderende miljø for omsorg, lek, læring og danning. I personalmøter og planleggingsdager jobber vi med satsingen «Deltakende voksne i lek». Dette har personalet selv valgt ut, da de ønsker kompetanseheving i f.t. å bli mer deltakende i leken. Vi har lest artikler og sett noen foredrag. Flere i personalet har tatt «Dørterskel-testen», som betyr at en står på dørterskel til avdelingen og ser inn. Hva ser du? Hva kan endres på? Hva kan tas bort og hva kan tilføres? Dette har ført til at lekemateriell har blitt tatt bort for perioder, for så å tas inn igjen. Avdelingene blir også ommøblert – for å legge til rette for nye lekemiljø for barna. Vi har også en satsing på språk og gjennomgår en ny språkløype i hvert personalmøte. Tema for språkløypene er «Ulike måter å lese på». Etter gjennomgang av teori – får personalet et oppdrag til neste personalmøte, noe de skal øve på. | Laila |
| 4/22 | **Barnehageåret 2022/23** - Laila informerer om personalet til høsten, barnehageopptak, utlysing av stillinger, oppstart av ressursgruppe, planleggingsdager**- Opptak og barnegruppene** - 9 barn slutter i VÅ barnehagen for å begynne på skolen, og vi har 7 barn fra liten avdeling som skal begynne på stor avdelingen. På søkerlisten er det kun små barn. Avdelingene blir derfor slik til høsten:Kobbungene 18 barn + 3 ansatte + lærling ut 2022Kråkebollene 12 barn + 4 voksneDette er like mange barn som dette året, bare flere småbarn. **- Personalet til høsten** –En assistent har ulønnet permisjon dette året, og har sagt opp sin stilling. Denne må erstattes. **- Oppstart av ressursgruppe** – Mastra barnehagene har 2 barn med nedsatt funksjonsevne og store hjelpebehov som ikke kan være i vanlige barnegrupper, da de trenger skjerming og ro. Det vil derfor bli opprettet en egen gruppe for disse to barna. Barna vil tilhøre en av de store avdelingene, og delta i det de kan i den avdelingen. Eller barn fra den andre avdelingen kommer inn til ressursgruppen for lek der. **- Planleggingsdager 2022/23** – Kommunen fastsetter 3 dager, Mastra 1 dag og SU 1 dag. Stavanger kommune har fastsatt følgende datoer: Onsdag 17.8 (1. skoledag er torsdag 18.8)Fredag 18.11Mandag 2. januar 2023Mastra ønsker 2 planleggingsdager ved oppstart og har derfor valgt tirsdag 16.8**Hva tenker SU om den siste dagen?** SU ønsker å ha samkjørte dager med Mosterøy skole, og velger da tirsdag etter påske. | Laila |
| 5/22 | **Vigilo** - **ny foreldreportal fra august** 2022Stavanger kommune har hatt anbudsrunde ute angående foreldreportal for barnehage, SFO og skole. De valgte Vigilo – som er storebror til MyKid. Dette blir bra, og vi starter med dette i august. | Laila |
| 6/22 | **Kokk og mattilbudet** - Laila orienterer. Vi holder på med en evaluering av kokk og varm mat tilbudet. Vi ser at barna nå får mye mer variert mat, og at det er tidsbesparende for personalet. På den andre siden får barna delta mindre nå enn før i matlaging, vi har mange kresne barn (særlig de eldste), og det er kostbart. Matpengene er nå 450,- og må nok økes med 50-100 kr. om vi skal kunne fortsette. SU sier ja til en økning på 50-100 kr. | Laila |
| 7/22 | **Foreldrearrangement fremover.** Foreldrearrangement har ligget brakk under korona, og barnehagen er usikker på hvor mange arrangement vi/foresatte ønsker da dette er tidkrevende. Vi har alltid hatt frokost ved Lucia og før påske, men personalet ser at det er vanskelig å ta farvel med foresatte når de har sittet her lenge. Er det OK for dere om dette blir kaffe og lussekatt, kaffe og lapper ved levering/henting? SU i Åmøy sier det er OK med noe enkelt ute på ettermiddagen, men for å bli kjent med andre foresatte så er det enklere inne rundt et bord. SU ønsker ny byttedag for klær. Laila sender ut mail om dette. Laila refererte til et foredrag i forbindelse med barnehagedagen der SU i barnehagens kommuner hadde hatt ansvar for å dra i gang 2 felles arrangement utenom barnehagetiden, for å bli kjent/gjøre noe sammen. Et arrangement på høsten og et på våren. Dette hadde vært felles tur en søndag, lek ute i barnehagen er lørdagsformiddag, akedag, besøk på gård dag o.l. Frivillig å delta. | alle |
| 8/22 | **Fotografering høsten 2022**Nydelige bilder som ble tatt i år, så bare å fortsette, sier SU. | alle |
| 9/22 | **Sommeren 2022**- Sommerbarnehagen uke 28, 29 og 30 blir i Vestre Åmøy barnehage. Skorpefjell og Bru barnehage får egen avdeling å være i. Det sendes ut informasjon om hvem som er på jobb de ulike ukene, og bilde av barnehagen og avdelingen dere skal være i. Vi tilstreber oss å ha personal fra småbarn og stor avd. hver uke. - Vi har 30 minutter kortere åpningstid fra 1.7 til 15.8 – åpent fra 7.30-16.30- Sommerferielapp sendes ut via Forms i løpet av uke 13, med svarfrist 1.5- Ved hver skoleferie sender vi ut et Forms skjema for å få en oversikt over hvor mange barn som kommer. Dette fordi det alltid er noen i personalet som ønsker feriedager, og vi vet av erfaring at noen familier tar feriedager i skoleferiene. Hvert år blir vi en del færre barn enn oppsatt, og vi bruker vikarmidler vi kunne spart. Hva kan jeg gjøre for at foresatte skal forstå hensikten med rett tilbakemelding i f.t. ferie?Kanskje dette blir bedre med Vigilo |  |
|  | **Eventuelt**Laila fortalte at ansatte hadde vært på kurs i barnehagepakken i regi av Stine Sofie Stiftelsen. Dette er en kursrekke over tre ganger, med tiltak for å forebygge og avdekke vold og seksuelle overgrep på barn.  |  |

**KONTAKTINFORMASJON SU-VESTRE ÅMØY:**

**Leder**: Tina Jølstadengen

Mail: tina.joelstadengen@gmail.com Mobil: 98135604

**Nestleder**: Kristin Brabrand

Mail: kristin@brabrand.no Mobil: 990 08 931

Referat ved Laila Lunde

Avdelingsleder Vestre Åmøy barnehage